অন্যদিকে বাকি পাঁচ অপারেটরকে বিটিআরসি অব্যবহৃত ব্যালান্স ফেরত না দেওয়ার কারণ জানাতে প্রথমে সাত দিন সময় দিয়ে চিঠি দেয়। প্রথম দিকে অপারেটরগুলো বলেছে, তাদের কাছে এ বিষয়ে প্রকৃত তথ্য নেই।পরে আবার কড়া চিঠি দেওয়া হলেও সাড়া দেয়নি অপারেটরগুলো। এমন পরিস্থিতিতে বিটিআরসি কড়া অবস্থান নিতে যাচ্ছে বলে সূত্র জানিয়েছে।এদিকে ফোরজি’র নীতিমালায়ও গ্রাহকের বন্ধ সিমে থাকা অব্যবহৃত ব্যালেন্স বিটিআরসি’র কাছে ফেরত দেওয়ার বিধান যোগ করা হয়েছে। তবে বিষয়টিতে আপত্তি জানিয়েছে অপারেটরগুলো।